**Cîntec fericit**

*Traian Vasilcau*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De cînd lipsita-i sunt vecii întregi,

Ți-am scris chemãri zadarnice în stele,

Dar mi le-au șters copiii nopții, regi,

Și n-ai citit tãcerile din ele.

În cerul ce ți-a-nchiriat iubirea

Trãiești ferice, dar îți este dor

De-o casã-n care plînge amintirea

Și fãrã tine cîntecele mor.

Gîndindu-te, am devenit frunziș,

Te strig cu cerbii, dã ecou abisul,

Iarba-ți sãrutã pașii pe furiș

Și îți mîngîie vîntul orb surîsul.

Acum dacã-ai veni pe înserat

Ar fi potop de liniști sã ne-ngîne

Și sufletele noastre ne-ncetat

S-ar tot plimba, cîntînd cu-adevãrat

Prin pajiștea preasfintei limbi române.

Ai și venit? Ce dulce-i larma gãrii,

Bãtrîn, te rog cu glas de Dumnezeu:

„Dezbracã-te de vis, iubita mãrii

Și intrã-n plînsul sufletului meu“.

Sã curgi, sã-noți în taina-i ca-ntr-o lume,

Care o fi sã poarte al tãu nume.